Προσφυγή της 21ης Ιουνίου 2011 - Leifheit κατά ΓΕΕΑ
(Υπόθεση T-328/11)
Γλώσσα διαδικασίας: η γερμανική
Διάδικοι
Προσφεύγουσα: Leifheit AG (Nassau, Γερμανία) (εκπρόσωπος: G. Hasselblatt, δικηγόρος)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
Αιτήματα της προσφεύγουσας
Η προσφεύγουσα ζητεί από το Γενικό Δικαστήριο:
να ακυρώσει την από 31 Μαρτίου 2011 απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (υπόθεση R 1658/2010-1) και να επιτρέψει τη δημοσίευση ολόκληρης της αιτήσεως για την καταχώριση κοινοτικού σήματος "EcoPerfect" υπ' αριθ. 8 708 745∙
να καταδικάσει το ΓΕΕΑ στα δικά του δικαστικά έξοδα και στα δικαστικά έξοδα της προσφεύγουσας.
Λόγοι και κύρια επιχειρήματα
Σήμα προς καταχώριση: λεκτικό σήμα "EcoPerfect" για προϊόντα της κλάσεως 21 - αίτηση καταχωρίσεως υπ. αριθ. 8 708 745
Απόφαση του εξεταστή: απόρριψη της αιτήσεως καταχωρίσεως του σήματος
Απόφαση του τμήματος προσφυγών: απόρριψη της προσφυγής
Προβαλλόμενοι λόγοι: παράβαση του άρθρου 7, παράγραφος 1, στοιχεία β΄ και γ΄, του κανονισμού 207/2009, καθόσον το προς καταχώριση κοινοτικό σήμα "EcoPerfect" ούτε αποτελεί περιγραφική ένδειξη των προϊόντων της κλάσεως 21 ούτε στερείται διακριτικού χαρακτήρα.
____________